Asmi id-ddiɣ ɣer dagi ufiɣ-d tamɣart-iw txeddem talaxt, ad nruḥent ɣer uzaɣar ad anwi taqabact, ad nawi tareḥalit ad tt-id naɣez ad tt-id nawi s axxam ad tt-nerfen, azekka-yin ṣbaḥ ad d-nekker ad tt-neslxes deg yibelyan neɣ ad tt-neslxes di leǧfun, ad d-nawi afrur, ad dnejmaɛ akk leḥwal yeṛẓen, ad d-nawi afrur ad t-nebri akk s uberray ad t-nsif s uɣerbal, ad dneṭṭef talaxt-nni, ad tt-nerfen mayella ur tesɛi ara akk tikerdeddit, mayla ur tesɛi ara abɛa ad tt-nerr deg ufrur-nni ad tt-narfen akk.mi d-yeḥḍar ad tsrseḍ tibaqyin ad txedmeḍ lqiɛan ad asntezuzreḍ.Ad teṭṭefeḍ lelwaḥ ad tezuzreḍ ciṭuḥ n ufrur-nni ad txedmeḍ lqiɛan, lǧefna ad timɣur, lǧefna n wuggi ad timẓi, nbennu leḥwal, nbennu tisebbalin, leqṣaḍat, nbennu tiseksutin, taseksut ad ad tt-neqṛeḍ ad as-txedmeḍ tixejiḍin ad as-txedmeḍ tifettusin.